**ELŐTERJESZTÉS**

**a Jogi és Társadalmi Kapcsolatok Bizottsága 2018. febrár 13-ai ülésére**

**Javaslat a 2018. évi húsvéti vásárral kapcsolatos döntések meghozatalára**

Szombathely Megyei Jogú Város Önkormányzata és az Advent 2015 Kulturális Egyesület az idei évben harmadjára rendezi meg várhatóan 2018. március 18. és 2018. március 31. között Szombathely Fő terén a húsvéti vásárt és a hozzá kapcsolódó programsorozatot.

A visszajelzések alapján elmondható, hogy a 2017. évi látványelemekkel gazdagított és kiterjesztett karácsonyi vásár nagy sikert aratott mind a belföldi, mind a külföldi vásár látogatók körében, így az idei év során célként fogalmazódott meg a húsvéti vásár népszerűségének növelése is. Az önkormányzat ebben az évben a szervezővel és az AGORA Szombathelyi Kulturális Központtal (a továbbiakban: AGORA) együttműködve szeretné a húsvéti vásárt is színesebb, gazdagabb tartalommal megtölteni.

A hagyományokhoz híven, a Rendezvényteret ebben az évben is kereskedő és vendéglátó pavilonok fognák közre. A vásár hangulatát, a böjti időszakhoz igazódó kulturális programok színesítenék. Az AGORA kezdeményezésére mozgószínpad biztosítja majd ezen programok helyszínét.

Idén a Rendezvénytér négy pontján a Hermann Ottó Környezetvédelmi és Mezőgazdasági Szakgimnázium, Szakközépiskola és Kollégium diákjai és tanárai által készített 1,5-2 méter magas fából készült „nyúlőrök” fogadnák a vásárba kilátogatókat. A Fő tér zöld területeit szintén az iskola tanárai és diákjai által elkészített különböző méretű festett nyuszi figurák díszítik majd. Továbbá az iskola elvállalta a Múzeum közreműködösével, lakossági felajánlással biztosított 3 darab szekér szalmabálákkal és hústvéti elemekkel való feldíszítését, amelyek a Rendezvénytéren kerülnek majd elhelyezésre. A szekerek környezetét pedig zöld növények díszítenék a Prenor Kertészeti és Parképítő Kft. jóvoltából.

A Rendezvenytéren a Prenor Kertészeti és Parképítő Kft. felajánlásával 2 darab konténeres „tojásfa” kerül felállításra. Ebből az egyik fát Szombathely város óvodásai által készített tojások díszítik majd. A műanyag tojások és a megfestésükhöz szükséges festék beszerzéséről az Önkormányzat gondoskodik, majd azokat az óvodák rendelkezésére bocsátja. Az óvodák a tojásfát a vásár első napjaiban díszítik majd Szombathely Fő terén a város kosárlabdacsapata, illetve a Tűzoltóság közreműködésével. Az óvodások által állított tojásfát hagyományteremtő célzattal az Önkormányzat minden éveben egy óvodának szeretné a jövőben felajánlani. Az óvoda kiválasztása az idei évben sorsolással történne. A másik tojásfát Szombathely Várós lakói díszíthetik majd fel az általuk készített és hozott tojásokkal.

Az Önkormányzat az AGORA-val együttműködve 6-8 darab locsolóversfalat állítana fel Szombathely város Fő terén. A locsolóversfalak a vásár kezdetén a Szökőkút környékén kerülnének elhelyezésre, majd a mozgatható locsolóversfalak a Rendezvénytér több pontján is megjelennenének egy-egy időszakra. Februárban az AGORA egy felhívást tenne közzé a város és saját honlapján, miszerint keressük azokat a hagyományos falusi és városi, valamint új locsolóversket, melyek a versfalunkon megjelenhetnek. A versek beküldési határideje: 2018. március 10. napja. A beküldött verseket egy öt tagú bizottság előminősítené és kiválasztaná a legjobb 16 darab művet. A bizottság tagjai közé javasolom felvenni Koczka Tibor alpolgármester urat, Parais István igazgató urat, Dr. Horváth Sándor osztályvezető urat, néprajzos múezeológust és a bizottság két tagját. Az előminősítést követően a versek megjelennének Szombathely város honlapján és az AGORA honlapján. A beküldött, legnépszerűbb 16 locsolóverset a beküldő nevével közzétesszük majd a versfalon. A vásár idején a vásár látógatói dönthetik el, hogy ki nyeri majd a versenyt. Szavazatot leadni a Fogyatékkal Élőket és Hajléktalanokat Ellátó Közhasznú Nonprofit Kft. pavilonjában elhelyezett szavazóládában lehet, illetve a [www.szombathely.hu](http://www.szombathely.hu) netes felületen. A közönségszavazat által legjobbnak ítélt vers díjazásban részesül.

A húsvéti vásár keretében családi és gyermekprogramokkal is várnánk az érdeklődőket. A pénteki és szombati napokon lovaskocsizásra lesz lehetősége a látogatóknak Szombathely belvárosában az előre kijelölt útvonalon, amelyet a Szent Márton kártyával rendelkezők térítésmentesen vehetnék igénybe, egyéb esetben a Fogyatékkal Élőket és Hajléktalanokat Ellátó Közhasznú Nonprofit Kft. pavilonjában megvásárolható kuponnal (500,- Ft/fő) lehetne a szolgáltatást igénybe venni. A bevétel a fogyatékkal élők megsegítésére kerülne felajánlásra.

A gyermekek kedvelt heyszínéül szolgál majd a Fő tér Széchenyi utca felőli oldala, ahol a vásár 3 napján lehetősége lesz a gyermekeknek pónizásra. Hétvégén a Magyar Hagyományörző Faművesek közreműködésvel a kilátogató családok aktivizáló, ajándékkészítő programon vehetnek majd részt. A program során kicsik és nagyok közösen készíthetnek többek között szórakoztató fa játékokat és figurákat, amelyek ingyen elvihetőek. Nagyszombat délelőtt pedig az AGORA szervezésben húsvéti kézműves játszóház költözik Szombathely Fő terére.

A kulturális programokat színesíti a vásár több pontján az óvodások közreműködésvel megrendezésre kerülő kiselőadások sorozata. Március 24-én és március 25-én a meghitt ünnepi hangulatról az adventi vásárból már ismert Motiva zenekar gondoskodik majd.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. február „ ….”**

 /: **Dr. Puskás Tivadar** :/

**HATÁROZATI JAVASLAT**

**……../2018. (II. 13.) JTKB sz. határozat**

1./ A Jogi és Társadalmi Kapcsolatok Bizottsága a 2018. évi húsvéti vásárral kapcsolatos újítások ismertetését megtárgyalta és egyetért a vásár előterjesztés szerinti megvalósításával.

2./ A Bizottság felkéri Koczka Tibor alpolgármester urat, Parais István igazgató urat, Dr. Horváth Sándor osztályvezető urat, néprajzos múzeológust, ………………………………-t és ……………………………………-t, a bizottság tagjait, hogy szíveskedjenek közreműködni a locsolóversek előminősítésében.

**Felelős:** Dr. Takátsné Dr. Tenki Mária, a Bizottság elnöke

 Dr. Puskás Tivadar polgármester

 Illés Károly alpolgármester

 (A végrehajtás előkészítéséért:

 Nagyné Dr. Gats Andrea, a Jogi, Képviselői és Hatósági Osztály vezetője

Keringer Zsolt az Informatikai, Minőségügyi és Gondnoksági Kabinet vezetője)

**Határidő:** azonnal